
HOTĂRÂRE

cu privire la monitorizarea calității limbii române la TV „Moldova 1”
În conformitate cu prevederile art.56 alin.(6), art.58 lit.c) din Codul audiovizualului al Republicii Moldova şi în baza

p.42 lit.d), m)-o) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.1/3 din 09.02.2007,

în urma examinării Raportului de monitorizare a posturilor TV sub aspectul calității limbii române pentru perioada octombrie-noiembrie 2011, realizat de Institutul de Filologie al Academiei de Stiințe a Moldovei,
Consiliul de Observatori
HOTĂRĂŞTE:

1. Se ia act de Raportul de monitorizare a posturilor TV sub aspectul calității limbii române (octombrie-noiembrie 2011).

2. Anexa Raportul de monitorizare a posturilor TV sub aspectul calității limbii române (octombrie-noiembrie 2011) este parte integrantă a prezentei hotărâri.
3. Se recomandă preşedintelui Companiei și directorului televiziunii IPNA Compania „Teleradio-Moldova”:

3.1. să unifice ortografierea textelor prezentate în programele televizate sub aspectul utilizării literelor „î” și „â”, precum și a cuvintelor „sînt” și „sunt”;

3.2. să sancționeze angajații IPNA Compania „Teleradio-Moldova”, care admit grave greșeli lingvistice.

4. Prezenta hotărâre intră în vigoare în ziua adoptării.
Prezenta hotărâre a fost adoptată cu votul a 6 membri ai Consiliului de Observatori.
Preşedintele

Consiliului de Observatori                                                       Eugeniu Rîbca
Secretarul şedinţei

Consiliului de Observatori                                                      Viorica Bogatu

